Publication: Magyar Közlöny
Issue: MK-2007-19 (Year: 2007, Number: 19)
Era: 2004-2010
Section: a 18/2007. (II. 20.) Korm. rendelethez
Paragraph Index: 76

13. §-ban elõírt kockázatelemzéssel kell megállapítani, hogy szükséges-e az alagút két végén segélyszolgálatok állomásoztatása. 3.5. Az irányító központ tevékenysége Az irányító központot igényelõ alagutak esetében, ideértve azokat is, amelyek más tagállamban kezdõdnek és végzõdnek, a teljes irányítást minden idõpontban egyetlen irányító központ látja el. 3.6. Az alagút lezárása Az alagút (tartós vagy rövid ideig tartó) lezárása esetén az alagút felé haladókat megfelelõ útirányjelzõ közúti jelzõtáblákkal tájékoztatni kell a legmegfelelõbb alternatív útvonalakról. Az ilyen alternatív útvonalak a kidolgozott vészhelyzeti intézkedési tervek részét képezik. Céljuk a közlekedés folyamatosságának a lehetõ legnagyobb mértékben való fenntartása és a biztonsági intézkedések révén a környezõ területeket érintõ másodlagos hatások minimalizálása. A tagállamoknak minden ésszerû erõfeszítést meg kell tenniük az olyan helyzet elkerülése érdekében, amikor a két tagállam területén található alagutat rossz idõjárási körülmények következtében nem lehet használni. 3.7. Veszélyes áruk szállítása A veszélyes áruk közúti szállítására vonatkozó megfelelõ európai jogszabályok szerint a következõ intézkedéseket kell alkalmazni, amikor a veszélyes árukat szállító jármûvek alagutakon haladnak keresztül: – a 13. § szerinti kockázatelemzés elvégzése a veszélyes áruk alagúton keresztül történõ szállítására vonatkozó rendeletek és követelmények meghatározása vagy módosítása elõtt, – megfelelõ közúti jelzések elhelyezése a rendelet betartatása érdekében az alagút elõtti utolsó lehajtó elõtt, valamint az alagutak bejáratánál, és még korábban is, lehetõvé téve a gépkocsivezetõk számára alternatív útvonalak választását, – konkrét operatív intézkedések megfontolása, hogy csökkentsék egyes, veszélyes árukat alagutakon keresztül szállító jármûvekkel, vagy minden ilyen jármûvel kapcsolatban a kockázatokat, például – eseti alapon – bejelentés az alagútba való belépés elõtt, vagy konvojban való áthaladás kísérõjármûvekkel, a fentiekben említett kockázatelemzést követõen. 3.8. Elõzés alagutakban Kockázatelemzést kell végezni annak megállapítására, hogy megengedhetõ-e a nehéz tehergépkocsik számára az olyan alagutakban való elõzés, ahol mindkét irányban egynél több sáv áll rendelkezésre. 3.9. Követési távolság és sebesség Az alagutakban különösen fontos a jármûvek megfelelõ sebessége és a köztük lévõ biztonságos távolság, amire kiemelt figyelmet kell fordítani. Ennek részét képezi az alagútban közlekedõk tájékoztatása a megfelelõ sebességrõl és követési távolságokról. Indokolt esetben megerõsítõ intézkedéseket kell kezdeményezni. Az úton közlekedõ személygépkocsi-vezetõknek normális körülmények között az elõttük haladó jármûtõl olyan minimális távolságot kell tartaniuk, amely megegyezik a jármû által 2 s alatt megtett távolsággal. Nehéz tehergépkocsik esetében ezt a távolságot meg kell duplázni. Az alagútkezelõ az alagútban megengedett legmagasabb sebesség alapján meghatározza a minimálisan megtartandó követési távolságot és ennek megfelelõ közúti jelzõtáblát helyez ki.

Source: https://magyarkozlony.hu/hivatalos-lapok/9452ee1513baf62a5066bfa7984eef3929396893/dokumentumok/54c186a15249d6710cf7f342cf1263498f2cda59/letoltes